CELEX: 31987D0221
Language: el
Date: 1987-03-24 00:00:00
Title: 87/221/ΕΟΚ: Απόφαση της Επιτροπής της 24ης Μαρτίου 1987 για τον καθορισμό του υποδείγματος του πιστοποιητικού καταλληλότητας για τα προϊόντα με βάση το κρέας προελεύσεως Αργεντινής, Βραζιλίας και Ουρουγουάης

Avis juridique important

|

31987D0221

87/221/ΕΟΚ: Απόφαση της Επιτροπής της 24ης Μαρτίου 1987 για τον καθορισμό του υποδείγματος του πιστοποιητικού καταλληλότητας για τα προϊόντα με βάση το κρέας προελεύσεως Αργεντινής, Βραζιλίας και Ουρουγουάης  

Επίσημη Εφημερίδα αριθ. L 093 της 07/04/1987 σ. 0011 - 0014 Φινλανδική ειδική έκδοση: Κεφάλαιο 3 τόμος 23 σ. 0085  Σουηδική ειδική έκδοση: Κεφάλαιο 3 τόμος 23 σ. 0085 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Μαρτίου 1987  για τον καθορισμό του υποδείγματος του πιστοποιητικού καταλληλότητας για τα προϊόντα με βάση το κρέας προελεύσεως Αργεντινής, Βραζιλίας και Ουρουγουάης  (87/221/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/99/ΕΟΚ του Συμβουλίου της 21ης Δεκεμβρίου 1976 περί υγειονομικών προβλημάτων στον τομέα των ενδοκοινοτικών προϊόντων με βάση το κρέας (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 17,  Εκτιμώντας:  ότι, σύμφωνα με το άρθρο 17 της οδηγίας 77/99/ΕΟΚ, η Επιτροπή καθορίζει ιδίως το υπόδειγμα του πιστοποιητικού υγιεινής και καταλληλότητας το οποίο συνοδεύει τα προϊόντα με βάση το κρέας κατά την είσοδό τους στην Κοινότητα, παράλληλα με την έγκριση των καταλόγων των εγκεκριμένων εγκαταστάσεων στις τρίτες χώρες για την εισαγωγή των προϊόντων αυτών στην Κοινότητα·  ότι η παρούσα απόφαση εφαρμόζεται μέχρις ότου τεθεί σε εφαρμογή πλήρες κοινοτικό καθεστώς σχετικά με την εισαγωγή των προϊόντων με βάση το κρέας προελεύσεως τρίτων χωρών·ότι, εφεξής, οι εισαγωγές των προϊόντων με βάση το κρέας προελεύσεως τρίτων χωρών εξακολουθούν να υπόκεινται σε άλλες κτηνιατρικές ρυθμίσεις, ιδίως όσον αφορά τον υγειονομικό έλεγχο·  ότι η παρούσα απόφαση βασίζεται επί της σημερινής καταστάσεως της κοινοτικής νομοθεσίας και πρέπει, κατά συνέπεια, να επανεξετασθεί μόλις η εν λόγω ρύθμιση συμπληρωθεί·  ότι η παρούσα απόφαση βασίζεται επί επιτοπίων ελέγχων που πραγματοποιούνται στην Αργεντινή, στη Βραζιλία και στην Ουρουγουάη· ότι έχοντας υπόψη αυτούς τους ελέγχους είναι σκόπιμο, επί του παρόντος, να λάβουμε υπόψη τις κονσέρβες βοείου κρέατος που έχουν υποστεί πλήρη θερμική επεξεργασία και τα ψημένα κατεψυγμένα βόεια κρέατα τα οποία έχουν υποστεί θερμική επεξεργασία σε θερμοκρασία τουλάχιστον 80 °C, που προέρχονται από εγκεκριμένες εγκαταστάσεις εξαγωγής προς την Κοινότητα·  ότι, επί του παρόντος, οι επιτόπιοι έλεγχοι από εμπειρογνώμονες κτηνιάτρους των κρατών μελών της Επιτροπής έχουν γίνει στην Αργεντινή, τη Βραζιλία και την Ουρουγουάη· ότι έχει ήδη καταρτιστεί το υπόδειγμα του πιστοποιητικού δημόσιας υγείας, για τα προϊόντα κρέατος από την Αργεντινή και την Ουρουγουάη, στην απόφαση 86/472/ΕΟΚ της Επιτροπής (3)· ότι μπορεί να εγκριθεί για τις τρεις χώρες ένα ενιαίο υπόδειγμα που επισυνάπτεται στην παρούσα απόφαση και, κατά συνέπεια, να καταργηθεί η απόφαση 86/476/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το υπόδειγμα του πιστοποιητικού καταλληλότητας το οποίο πρέπει να συνοδεύει τα προϊόντα με βάση το κρέας προελεύσεως Αργεντινής, Βραζιλίας και Ουρουγουάης καθορίζεται στο παράρτημα.  Άρθρο 2  Η παρούσα απόφαση επανεξετάζεται μετά τη θέσπιση νέων διατάξεων που εφαρμόζονται στις τρίτες χώρες για τα εν λόγω προϊόντα.  Άρθρο 3  Η απόφαση 86/476/ΕΟΚ καταργείται.  Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 24 Μαρτίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 26 της 31. 1. 1977, σ. 85.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 279 της 30. 9. 1986, σ. 50.  ΠΑΡΑΡΤΗΜΑ  ΠΙΣΤΟΠΟΙΗΤΙΚΟ ΚΑΤΑΛΛΗΛΟΤΗΤΑΣ ΓΙΑ ΤΑ ΠΡΟΪΟΝΤΑ ΜΕ ΒΑΣΗ ΤΟ ΚΡΕΑΣ  ΠΡΟΕΛΕΥΣΕΩΣ ΑΡΓΕΝΤΙΝΗΣ, ΒΡΑΖΙΛΙΑΣ ΚΑΙ ΟΥΡΟΥΓΟΥΑΗΣ  Προορίζονται για:  (Όνομα κράτους μέλους)  Αριθ. (1)  Χώρα αποστολής:  Υπουργείο:  Υπηρεσία:  Σχετικά (1):  Ι. Ταυτότητα των προϊόντων με βάση το κρέας  Είδος προϊόντων: Βόειο κρέας ψημένο, κατεψυγμένο / κονσέρβες βοείου κρέατος (2)  Είδος της πρώτης συσκευασίας:  Αριθμός τεμαχίων ή μονάδων συσκευασίας:  Θερμοκρασία εναποθήκευσης και μεταφοράς (3):  Διάρκεια συντήρησης (3):  Καθαρό βάρος:  ΙΙ. Προέλευση των προϊόντων με βάση το κρέας  Διεύθυνση(εις) και αριθμός(οί) της κτηνιατρικής εγκρίσεως της (των) εγκαταστάσεως(ων) που εφοδιάζει(ουν)  τα νωπά βόεια κρέατα:  Διεύθυνση(εις) και αριθμός(οί) της κτηνιατρικής εγκρίσεως της (των) εγκαταστάσεως(ων) εγκεκριμένης  μεταποίησης(εις):  ΙΙΙ. Προορισμός των προϊόντων με βάση το κρέας  Τα προϊόντα με βάση το κρέας αποστέλλονται από:  (Τόπος αποστολής)  στ :  (Χώρα και τόπος προορισμού)  με το ακόλουθο μέσο μεταφοράς (4):  Όνομα και διεύθυνση αποστολέα:  Όνομα και διεύθυνση παραλήπτη:  IV. Βεβαίωση καταλληλότητας (1)  Ο υπογεγραμμένος αρμόδιος κτηνίατρος επιβεβαιώνει:  α) ότι τα βόεια κρέατα που χρησιμοποιήθηκαν για την παρασκευή των προϊόντων με βάση το κρέας, τα οποία αναφέρονται παραπάνω, έχουν ληφθεί, μεταφερθεί και εναποθηκευθεί σύμφωνα με τις διατάξεις των οδηγιών του Συμβουλίου 64/433/ΕΟΚ (2) και 72/462/ΕΟΚ (3)·  β) ότι τα εν λόγω προϊόντα ελήφθησαν σύμφωνα με τις διατάξεις του παραρτήματος Α της οδηγίας 77/99/ΕΟΚ σε μία εγκεκριμένη από την Κοινότητα εγκατάσταση μεταποιήσεως·  γ) ότι τα οχήματα και τα μηχανικά μέσα μεταφοράς καθώς και οι συνθήκες φόρτωσης της αποστολής αυτής είναι σύμφωνα με τις απαιτήσεις της υγιεινής που καθορίζονται από τον κοινοτικό διακανονισμό·  δ) ότι η αποστολή αυτή συνίσταται από κατεψυγμένα ψημένα βόεια κρέατα ή/και από κονσέρβες βοείου κρέατος (4).  1.2.3 //  // ,  (Τόπος)   // (ημερομηνία)  Σφραγίδα  Υπογραφή  (Ονοματεπώνυμο με κεφαλαία γράμματα)  (1) Προαιρετικό.  (2) Διαγράφεται η προαιρετική υπόμνηση.  (3) Να συμπληρωθεί στην περίπτωση κατεψυγμένου ψημένου βοείου κρέατος.  (4) Για τα βαγόνια και τα φορτηγά, να αναφέρεται ο αριθμός κυκλοφορίας, για τα αεροπλάνα, ο αριθμός πτήσης και για τα πλοία το όνομα.  (1) Η βεβαίωση αυτή δεν αφορά τις συνθήκες υγειονομικού ελέγχου.  (2) ΕΕ αριθ. 121 της 29. 7. 1964, σ. 2012/64.  (3) ΕΕ αριθ. L 302 της 31. 12. 1972, σ. 28.  (4) Διαγράφεται η προαιρετική υπόμνηση.